text: Esbjerg Kommune: Ja til 35.000 mink
  19 maj 2015 kl. 10.46
  Plan og Miljøudvalget i Esbjerg Kommune har tirsdag formiddag godkendt en omstridt lokal minkavlers planer om at udvide sin besætning ved Tjæreborg med 38 stalde. De skal nu bebos af 35.000 mínk.
  Efter flere års tovtrækkeri er det nu afgjort. En lokal minkfarmer fra Tjæreborg har fået grønt lys til at udvide sin mink-forretning væsentligt.
  I fremtiden vil der ligge 38 stalde i området, og de skal bebos af 35.000 mink. Men den store minkfarm vækker alt andet end begejstring i nærområdet, hvor naboer i årevis har kæmpet imod udvidelsen.
  Det frygter naboer vil give dem miljø-gener. De er også bange for, at deres huse falder i værdi.
  